
ПОЗИВ НА КУРС ОСНОВИ ХЕМАТОЛОГИЈЕ



Катедра за патолошку физиологију, Факултет ветеринарске медицине Универзитета у Београду

Поштоване колеге,

Катедра за патолошку физиологију је организовала курс из области хематологије 07. и 08. 09.2019. године који је подељене у 4 дела. Kратак опис радионица је дат у дaљем тексту.

1) Мануелно одређивање основних параметара крвне слике

2) Одређивање и тумачење леукограма

3) Дијагностика регенеративне и нерегенеративне анемије

4) Шта све треба да знам о тумачењу параметара крвне слике

Курс састављен из 4 радионице је **одобрен** од стране **Научно-наставног већа** Факултета ветеринарске медицине Универзитета у Београду и **бодован је од стране Ветеринарске коморе Србије** са **2 бода** по сату (**укупно 8 бодова по свакој радионици што износи 32 бода за курс из хематологије**). Уколико сте заинтересовани за едукацију из области хематологије можете се пријавити путем линка [http://form.vet.bg.ac.rs](http://form.vet.bg.ac.rs/).

Предвиђен број полазника курса је четрнаест (14). Сваки полазник има могућност самосталног рада на микроскопу током трајања радионице.

Цена курса износи 20.000,00 динара. У цену је урачунат ПДВ.

Уплату можете извршити на жиро рачун Факултета 840-1825666-41 са позивом на број 223.

Место одржавања: Вежбаоница Катедре за патолошку физиологију, физиологију и биохемију.

Предвиђени датуми одржавања радионица:

|  |  |  |
| --- | --- | --- |
| Назив радионице | Датум | Време |
| Хематологија I | 07.09.2019. | 9h-14h |
| Хематологија II | 07.09.2019. | 14h-18h |
| Хематологија III | 08.09.2019. | 9h-14h |
| Хематологија IV | 08.09.2019. | 14h-18h |

Уз колегијални поздрав,

др Милица Ковачевић Филиповић, професор (контакт тел: 0638609456)

др Француски Јелена, асистент (контакт тел: 063 378 386)

|  |  |  |
| --- | --- | --- |
|  |  |  |

|  |
| --- |
| **Основи хематологије I део** |
| **Циљ прве радионице је да полазници науче да самостално одређују крвну слику:**   1. Методе бројања еритроцита и леукоцита у коморицама (метода важна и за одређивање броја ћелија у телесним течностима – асциту, синовијалној течности, цереброспиналној....). 2. Начини израчунавања укупног броја ћелија 3. Метода одређивања хематокритске вредности 4. Прављење крвних размаза 5. Бојење крвних размаза |
| **Основи хематологије II део** |
| **Циљ радионице је да полазници науче да разликују врсте леукоцита и да то могу да примене у дијагностици обољења:**   1. Прављење крвних размаза 2. Одређивање укупног броја еозинофилних гранулоцита у коморици 3. Одређивање релативне леукоцитарне формуле 4. Израчунавање апсолутне леукоцитарне формуле 5. Разликовање стресног од инфламаторног леукограма 6. Тумачење панцитопеније |
| **Основи хематологије III део** |
| **Циљ примене наведених метода – одређивање типа анемије – корак ближе дијагнози**   1. Прављење и бојење крвних размаза за бројање ретикулоцита 2. Прављење и бојење крвних размаза за бројање ретикулоцита 3. Разликовање агрегираних од пунктираних ретикулоцита код мачака 4. Одређивање релативног броја ретикулоцита 5. Израчунавање апсолутног броја ретикулоцита 6. Разликовање ретикулоцита од еритроцита на крвном размазу 7. Препознавање нуклеисаних еритроцита на крвном размазу и интерпретација резултата 8. Корекција укупног броја леукоцита када се на крвном размазу уоче нуклеисани еритроцити 9. Начин интерпретације резултата код анемија 10. Препознавање бабезије на крвном размазу |
| **Основи хематологије IV део** |
| **Циљ радионице – примена крвног размаза и анализа крви у дијагнози специфичних обољења**   1. Препознавање бабезија у еритроцитима 2. Како утврдити постојање аутоимуне анемије 3. Препознавање и правилна интерпретација морфолошких промене на еритроцитима 4. Препознавање и правилна интерпретација морфолошких промене на леукоцитима 5. Тумачење тромбоцитозе и тромбоцитопеније 6. Методе разликовања аглутинације од руло формације 7. Дијагностика дисеминоване интраваскуларне коагулације 8. Микрофиларемија: техника извођења модификованог кнотовог теста 9. Микрофиларемија: метода „висеће капи“ 10. Тумачење панцитопеније |